Tabuľka 4 – Kontrola prijatia opatrení na základe hlavných pripomienok vo vyhlásení o vierohodnosti Pripomienky Dvora audítorov Prijaté opatrenia Analýza Dvora audítorov Odpoveď Komisie 1. Komisia by mala vo svojom akčnom pláne na vytvorenie integrovaného rámca vnútornej kontroly vypracovať celkovú stratégiu kontroly. (výročná správa za rozpočtový rok 2005, bod 40) Komisia ešte musí dosiahnuť stanovený cieľ, ktorým je rozvoj celkovej stratégie kontroly s cieľom zabezpečiť účinnú a efektívnu implementáciu rôznych činností kontroly. Úrad EuropeAid plánuje sformulovať stratégiu kontroly v roku 2007. Do konca roku 2007 by sa mala stanoviť a zaviesť stratégia kontroly. Pozri odpoveď Komisie na bod 30. 2. Finančná kontrola vykonávaná delegáciami sa musí posilniť, aby sa zabránilo chybám a tiež aby sa existujúce chyby zistili. Kontroly výdavkov by sa mali viac zamerať na to, či bol tovar skutočne dodaný a práce skutočne vykonané. To si vyžaduje intenzívnejší dohľad nad projektmi vykonaním väčšieho počtu kontrol na mieste počas trvania projektov. (výročná správa za rozpočtový rok 2005, bod 41) Úrad EuropeAid neprijal žiadne konkrétne opatrenia. Počet zistených chýb po audite jednotlivých platieb, ktorý vykonal Dvor audítorov, potvrdzuje pripomienku, že finančná kontrola vykonávaná delegáciami sa musí posilniť. Pri kontrolách, ktoré delegácie vykonávajú pred schválením platieb, by sa mali lepšie preskúmať žiadosti o platby a pozornosť by sa mala viac zamerať na reálnosť, oprávnenosť a presnosť výdavkov. Je potrebné lepšie monitorovať kvalitu práce úradníkov vykonávajúcich dohľad. V rámci možností sa kontroly budú realizovať priamo na mieste, ale tieto kontroly sa nebudú realizovať pravidelne vzhľadom na počet projektov a obmedzené zdroje. Z tohto dôvodu je časť kontrol externalizovaná. Komisia sa snaží vykonávať pravidelné kontroly práce inšpektorov a domnieva sa, že zavedené kontrolné systémy fungujú uspokojivo. 3. Účinnosť správ o riadení, ktoré predkladajú delegácie a sú potvrdené správami o riadení vonkajšej pomoci, by sa mohla zlepšiť, keďže spätná väzba s podporou a pokynmi pre delegácie neprichádza vždy včas. (výročná správa za rozpočtový rok 2005, bod 31) Ústredie úradu EuropeAid zlepšilo svoju odozvu na správy o riadení vonkajšej pomoci prostredníctvom podrobnejšej a včasnej spätnej väzby. Prijali sa uspokojivé opatrenia. 4. Počet kontrol delegácií, ktoré pozostávali z preskúmania zavedenia a fungovania systémov dohľadu a kontroly je nízky. (výročná správa za rozpočtový rok 2005, body 32 a 42) Kontroly sú kvalitne navrhnuté a obsahujú praktické odporúčania na zlepšenie systémov kontroly. Hoci sa však na rok 2006 naplánovalo viac kontrol, v skutočnosti sa ich vykonalo menej ako v roku 2005. Ústredie úradu EuropeAid by malo kvalitnejšie preverovať delegácie vykonaním väčšieho počtu kontrol. Komisia sa uistila o správnom fungovaní delegácií a ich schopnosti riadiť projekty decentralizovaným spôsobom. Roky 2006 a 2007 treba považovať za prechodné obdobie, v ktorom budú realizované cielené úlohy, o ktorých kvalite sa zmienil Dvor audítorov. Nový celkový rámec bude stanovený, keď decentralizácia dosiahne štandardnú úroveň. 5. Keďže rozsah následných kontrol transakcií je obmedzený, môžu len v malej miere prispieť k celkovej istote ohľadom systémov a postupov a zákonnosti a správnosti príslušných transakcií. Navyše sa vykonávajú príliš neskoro. (výročná správa za rozpočtový rok 2005, body 33 a 42) Úrad EuropeAid dohnal omeškanie a preskúmal niektoré aspekty prístupu. Znížilo sa pokrytie kontrol, rozsah kontrol sa však mierne rozšíril. Rozsah následných kontrol transakcií však ešte stále nezahŕňa aspekty týkajúce sa právnych záväzkov ani podrobnú podpornú dokumentáciu o výdavkoch programov práce. Úrad EuropeAid by mal zvážiť rozšírenie rozsahu následných kontrol transakcií na aspekty týkajúce sa právnych záväzkov, ako aj podrobnej podpornej dokumentácie výdavkov programov práce. Charakteristika ex post kontrol transakcií je založená na odhade reziduálneho rizika a na interakcii s ostatnými prvkami kontrolného systému. Ex post kontroly transakcií poskytujú dodatočnú úroveň zabezpečenia pre odhad prvkov, ktoré podliehajú týmto kontrolám (pozri aj odpoveď Komisie na bod 45). 6. Je ešte potrebné zlepšiť centrálne monitorovanie implementácie a kontrolu prijatia opatrení na základe zistení z auditov iniciovaných delegáciami a ústredím EuropeAid. (výročná správa za rozpočtový rok 2005, bod 37) Počítačový nástroj, systém CRIS Audit nebol upravený. Ešte stále neexistujú centralizované informácie o riadení týkajúce sa pokrytia a výsledkov auditu iniciovaného delegáciami. Malo by sa zlepšiť centrálne monitorovanie externých auditov, ktoré organizujú delegácie, aby bolo možné efektívne oznamovať výsledky všetkým úrovniam riadenia. To by sa malo posilniť zavedením systému riadenia do konca roku 2007, ktorý bude obsahovať informácie o postupe auditu a uľahčí prístup k príslušným výsledkom z auditov. Súčasný systém plánovania a centralizovaného monitoringu externých auditov poskytuje EuropeAid nevyhnutné informácie na vykonanie analýzy rizík a stratégie auditu. EuropeAid mieni na základe získaných skúseností naďalej zlepšovať vykonávanie CRIS Auditu ako nástroja doplňujúceho súčasný systém. Komisia medzitým pripravila podrobnejší formát podávania správ pre ročný plán auditu za rok 2007.